#####

**OBAVIJEST O UPISU DJECE RANE I PREDŠKOLSKE DOBI**

**U Redoviti program i** **Posebni 5,5-satni program za djecu s težim teškoćama u razvoju za pedagošku godinu 2025./2026. koja počinje 01. rujna 2025. godine**

**Upisi djece rane i predškolske dobi u predškolsku ustanovu Grad Krk, Dječji vrtić ''Katarina Frankopan'' vrše se za sljedeće programe i objekte:**

1. ***Redoviti program za djecu od jedne do tri godine života* u:**

– Dječji vrtić u sjedištu u Krku i područnim vrtićima: Područni vrtić Omišalj, Područni vrtić Njivice, Područni vrtić Malinska, Područni vrtić Milohnići i Područni vrtić Baška.

1. ***Redoviti program za djecu od tri godine života do polaska u školu* u:**

– Dječji vrtić u sjedištu u Krku i područnim vrtićima: Područni vrtić Omišalj, Područni vrtić Njivice, Područni vrtić Malinska, Područni vrtić Milohnići, Područni vrtić Vrh, Područni vrtić Krk, Područni vrtić Punat, Područni vrtić Baška, Područni vrtić Vrbnik i Područni vrtić Polje.

1. ***Posebni 5,5-satni program za djecu s težim teškoćama u razvoju za djecu od tri godine do polaska u školu* u:**

– Dječji vrtić u sjedištu u Krku.

**Prijave se primaju od 22.travnja 2025. do 05.svibnja 2025. godine.**

1. **Putem e-pošte za:**

|  |  |
| --- | --- |
| **Naziv vrtića u koji želite upisati dijete:** | **E-mail adresa za slanje prijave:** |
| Dječji vrtić u sjedištu: **Krk** | **pedagogkrk@dvkf-krk.hr** |
| Područni vrtić: **Malinska** | **psiholog@dvkf-krk.hr** |
| Područni vrtići: **Omišalj**, **Njivice**, **Milohnići**, **Vrh**, **Punat**, **Baška**, **Vrbnik**, **Polje** | **pedagog@dvkf-krk.hr** |
| Za dostavu dokumenata putem e-pošte:1. **Format datoteke** – Dokumenti moraju biti dostavljeni u PDF formatu. Ako imate dokumente u drugom formatu (npr. Word, JPG), potrebno ih je pretvoriti u PDF prije slanja.
2. **Način preuzimanja** – Dokumente trebate preuzeti putem središnjeg državnog portala e-Građani. To znači da se morate prijaviti na portal [**e-Građani**](https://gov.hr/), pronaći odgovarajuće dokumente i preuzeti ih direktno s platforme.
3. **Skeniranje dokumenata** – Ako imate fizičke dokumente, potrebno ih je **skenirati** pomoću skenera ili mobilne aplikacije koja podržava kvalitetno skeniranje i spremanje u PDF format.
4. **Dostava** – Nakon što su dokumenti u ispravnom formatu, potrebno ih je dostaviti na jednu od gore navedenih e-mail adresa.
 |

1. **Putem poštanskog ureda preporučenom pošiljkom** na adresu: Grad Krk, Dječji vrtić ''Katarina Frankopan'', Smokvik 7, 51500 Krk.

– Pošiljka mora biti predana poštanskom uredu najkasnije 05. svibnja 2025. godine te na njoj mora biti otisnut poštanski žig tog ili ranijeg datuma kao dokaz o pravovremenom slanju.

– Protekom roka, pristigle prijave za upis smatrati će se nepravovremenim i neće se uzeti u upisni postupak.

Rješenje - **Rezultati upisa** u *Redoviti program* i *Posebni 5,5 satni program za djecu s težim teškoćama u razvoju* za pedagošku 2025./2026. godinu objavit će se **20.svibnja 2025.**godine na mrežnoj stranici Vrtića, [www.dvkf-krk.hr](http://www.dvkf-krk.hr) kao i na Oglasnoj ploči vrtića u sjedištu i područnim vrtićima.

**Roditelj/staratelj/udomitelj je kod prijavljivanja djeteta za upis obvezan dostaviti sljedeću dokumentaciju:**

1. **Popuniti obrazac prijave**

 (preuzima se na: [**https://dvkf-krk.hr/wp-content/uploads/2025/02/obrazac-prijave-za-upis-2025.pdf**](https://dvkf-krk.hr/wp-content/uploads/2025/02/obrazac-prijave-za-upis-2025.pdf))

1. **Popuniti obrazac privole**

 (preuzima se na: [**https://dvkf-krk.hr/wp-content/uploads/2025/02/privola-roditelja\_2025.pdf**](https://dvkf-krk.hr/wp-content/uploads/2025/02/privola-roditelja_2025.pdf))

1. **Popuniti obrazac – Inicijalni razgovor**

 (preuzima se na: [**https://dvkf-krk.hr/wp-content/uploads/2025/02/obrazac-za-inicijalni-razgovor-2025.pdf**](https://dvkf-krk.hr/wp-content/uploads/2025/02/obrazac-za-inicijalni-razgovor-2025.pdf))

1. **Dostaviti dokumentaciju kojom se dokazuju sljedeće osnove:**
2. rodni list djeteta ili izvadak iz matice rođenih djeteta (moguće ga je preuzeti na e-Građani: [**https://gov.hr/**](https://gov.hr/));
3. potvrdu o obavljenom sistematskom pregledu djeteta – provjera redovitog cijepljenja (ne stariju od mjesec dana);
4. za dijete roditelja invalida domovinskog rata – rješenje nadležnog ministarstva o statusu invalida Domovinskog rata;
5. za dijete iz obitelji s troje ili više djece – rodne listove ili izvatke iz matice rođenih ostale malodobne djece (moguće ga je preuzeti na e-Građani: [**https://gov.hr/**](https://gov.hr/));
6. za dijete zaposlenih roditelja – Potvrda Hrvatskog zavoda za mirovinsko osiguranje ili Elektronički zapis Hrvatskog zavoda za mirovinsko osiguranje o trenutačnom zaposlenju roditelja (ne starije od mjesec dana) (moguće preuzeti na e-Građani: [**https://gov.hr/**](https://gov.hr/));
7. za roditelje zaposlene u inozemstvu – Ugovor ili potvrda kojom se dokazuje činjenica postojanja Ugovora o radu, odnosno činjenica mirovinskog osiguranja temeljenog na radu/prevedena i ovjerena od strane sudskog tumača (ne starije od mjesec dana);
8. za dijete zaposlenog roditelja koji koristi pravo na neplaćeni dopust odnosno mirovanje radnog odnosa: potvrda/elektronički zapis o podacima evidentiranim u matičnoj evidenciji HZMO-a (ne stariji od mjesec dana) i odluka poslodavca/rješenje o korištenju prava na neplaćeni dopust/mirovanje radnog odnosa (moguće preuzeti na e-Građani: [**https://gov.hr/**](https://gov.hr/));
9. za djecu s teškoćama u razvoju i kroničnim bolestima – nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja;
10. za dijete samohranog roditelja – elektronički zapis/izvadak iz matice rođenih roditelja (ne stariji od mjesec dana), smrtni list za preminulog roditelja, potvrda o nestanku drugog roditelja ili rješenje Centra za socijalnu skrb o privremenom uzdržavanju (državna privremena alimentacija) ili drugu javnu ispravu kojom se dokazuje da roditelj sam skrbi i uzdržava dijete;
11. za dijete jednoroditeljske obitelji – elektronički zapis/izvadak iz matice rođenih roditelja (ne starije od mjesec dana) i presuda o razvodu braka ili odluka suda o povjeri djeteta na stanovanje ili izvješće o provedenom postupku obveznog savjetovanja pri Centru za socijalnu skrb ili drugi dokaz da drugi roditelj ne živi u zajedničkom kućanstvu;
12. za dijete osobu s invaliditetom upisanu u Hrvatski registar osoba s invaliditetom – rješenje/potvrda o upisu u Hrvatski registar osoba s invaliditetom;
13. za dijete koje je ostvarilo pravo na socijalnu uslugu smještaja u udomiteljskim obiteljima – rješenje/potvrda Centra za socijalnu skrb;
14. za dijete koje ima prebivalište ili boravište na području dječjeg vrtića – dostaviti potvrdu o prebivalištu ili boravištu djeteta (ne stariju od mjesec dana) ili presliku osobne iskaznice djeteta ili presliku boravišne iskaznice djeteta (ne stariju od mjesec dana) (moguće preuzeti na e-Građani: [**https://gov.hr/**](https://gov.hr/));
15. za dijete roditelja koje prima doplatak za djecu ili roditelja korisnika zajamčene minimalne naknade – rješenje o pravu na doplatak za djecu ili zadnji izvadak banke na kojem je vidljiva uplata dječjeg doplatka (ne starije od mjesec dana);
16. ostalu dokumentaciju kojom se dokazuju činjenice dane u prijavi.

Podaci dobiveni od roditelja prikupljaju se i obrađuju sukladno propisima koji reguliraju Zaštitu osobnih podataka.

**MJERILA ZA UPIS** i **NAČIN BODOVANJA** [**https://dvkf-krk.hr/wp-content/uploads/2022/11/Pravilnik-o-upisu-u-DV-KF-Krk.pdf**](https://dvkf-krk.hr/wp-content/uploads/2022/11/Pravilnik-o-upisu-u-DV-KF-Krk.pdf)

**Pravilnik o upisu u predškolsku ustanovu Grad Krk, Dječji vrtić "Katarina Frankopan"**; članak 15.

**Prednost pri upisu u Dječji vrtić za iduću pedagošku godinu ostvaruju djeca koja do 01. travnja tekuće godine navrše četiri godine života.**

Nakon upisa djece iz stavka 1. ovog članka, djeca se upisuju u Dječji vrtić tako da prednost pri upisu imaju djeca prema sljedećem rasporedu:

* djeca roditelja invalida Domovinskog rata – 10 bodova
* djeca iz obitelji s troje ili više djece – 1 bod za svako dijete
* djeca oba zaposlena roditelja – 12 bodova
* djeca s teškoćama u razvoju i kroničnim bolestima koje imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja – 7 bodova
* djeca samohranih roditelja – 15 bodova
* djeca jednoroditeljskih obitelji – 3 boda
* djeca osoba s invaliditetom upisanih u Hrvatski registar osoba s invaliditetom – 10 bodova
* djeca koja su ostvarila pravo na socijalnu uslugu smještaja u udomiteljskim obiteljima – 1 bod
* djeca koja imaju prebivalište ili boravište na području Dječjeg vrtića – 30 bodova
* djeca roditelja koji primaju doplatak za djecu ili roditelja korisnika zajamčene minimalne naknade – 2 boda

Red prvenstva iz stavaka 1. i 2. ovog članka razrađuje se metodom bodovanja, a prvenstvo pri upisu u okviru utvrđenog broja slobodnih mjesta ostvaruje dijete s većim zbrojem bodova na listi prvenstva.

Ako dvoje ili više djece ostvari jednak broj bodova, redoslijed na listi reda prvenstva utvrđuje se po kriteriju starosti djeteta, od starijeg prema mlađem.

U slučaju da djeca s istim datumom rođenja ostvare jednak broj bodova, odnosno imaju direktan upis, prednost pri upisu ima ranije predani zahtjev.